
PRIMEIRO DOMINGO DE ADVENTO - CICLO A

S U X E S T I Ó N S:
[image: http://3.bp.blogspot.com/-WvMTMT3Uz7U/UqbZ7-IWQoI/AAAAAAAABf0/_LKhcPZ4OyQ/s1600/a%C3%B1o_liturgico_color_fano.jpg] - Comezamos o ciclo A nas lecturas dominicais acompañados do evanxelista S. Mateo. Poderiamos resaltar o tempo de Advento coidando algúns elementos: a simplicidade da decoración floral, colocando unha imaxe da Virxe embarazada no presbiterio lembrándonos que é un tempo plenamente mariano, o veo morado que cubra o ambón e a coroa de Advento que nos recorda os domingos que faltan para chegar á solemnidade de Nadal. 
- Hai dúas partes no Advento: a primeira vai desde o domingo primeiro ata o 16 de decembro cun ton escatolóxico ante a última vinda de Xesús cos textos que resaltan unha actitude de vixilancia e de espera. Do 17 ao 24 é unha preparación máis inmediata do nadal coas aparicións de Gabriel a María, a Xosé, a Zacarías e o Nacemento de Xoán Bautista. 
- MATERIAL DE FANO para Advento: “A xanela do ADVENTO” https://drive.google.com/drive/folders/11XyoH6veFssAZYYBzRekkWY8Ih5eu8-z?usp=sharing 
Podemos levar a imprimir en papel pluma a xanela de Fano e cada domingo imos abrindo unha xaneliña. 
Abramos a xanela para que entre unha nova luz que o ilumine todo. Limpemos os cristais para deixar de ver borroso. 
Limpemos teas de araña e deixemos que entre unha nova corrente, o VENTO do ADVENTO, que o renove e osixene todo. Cada domingo abrimos unha parte da xanela e descubrimos un personaxe da Palabra de Deus que nos manda unha mensaxe: 

NOÉ dinos: “Esperta, apura. Se ves que vai chover, prepárate e leva un paraugas”. 
XOÁN o BAUTISTA avísanos que vén a LUZ, que preparemos o camiño e nos convertamos, igual que o verme que se transforma en bolboreta. E que aprendamos a superar os obstáculos que nos impiden celebrar ben o Nadal e acoller a Xesús, como o saltón que salta por encima das pedras e matogueiras que lle obstrúen o camiño. 
GABRIEL, que anunciou a María e vístese de rosa (como o sacerdote ese día), pídenos alegre que preparemos o enxoval con MARÍA para o bebé que xa mesmo nace. 
SAN XOSÉ... sempre fiel e confiado, apoiado no bastón da fe. Ao acabar de abrir as catro partes da xanela descubrimos ao NENO alegre no portal de Belén. Cada domingo podemos empezar ou terminar a eucaristía co canto explicativo “Ven axiña visitarnos”. Antón Fernández León. 
- Organizamos a coroa de Advento e na misa, antes das lecturas, facemos a entronización do leccionario de Mateo, deste ciclo A (Comezo de S. Mateo). 
- Esta semana podes debuxar un cirio para cada día da semana escribindo o que fas para estar en vela, en oración… Tamén poderiades debuxar un espertador cunha palabra no centro: ESPERTA. Logo en lugar dos números das horas imos poñendo realidades das que queren espertar: preguiza, abuso do teléfono, pouco estudo, falta de oración, misa… 
- Sería oportuno aprender unha canción de Advento con xestos para o principio ou final que nos axude a vivir mellor este tempo de espera e preparación para a vinda de Xesús. Así reavivaremos a nosa fe e a nosa esperanza. Ex.: Ven axiña visitarnos. 
- Do evanxeo deste domingo podemos resaltar a idea de espertar en advento da seguinte forma: cada neno trae un debuxo ou foto dun espertador, é conveniente que sexan diferentes e de distintas marcas, e pegan nun cartel cun título: “Esperta en Advento”. Este cartel pódeno despegar os nenos no momento en que pedimos perdón, incluso facendo soar unha alarma mentres se coloca o cartel. Dirémoslles que cada un debe espertar a Deus, que o advento é poñernos as pilas, espertarnos uns a outros para acoller a Xesús que vai vir. 
- Neste tempo de advento, algún día da semana, facer oración comunitaria ante o Santísimo acompañados polo rezo das Vésperas. 
- Hoxe poderiamos anunciar o comezo da Campaña de Nadal en Cáritas se a temos para sensibilizar e ao mesmo tempo dar resposta en Nadal e todo o ano ás necesidades dos máis pobres da nosa comunidade. 
- Actividade de ir construíndo o Belén: Poderíase ir construíndo cada domingo o Belén colocando o primeiro domingo: os pastores vixiando no monte e a estrutura do portal, o 2º a mula e o boi; o día da Inmaculada a Virxe; o 3º a S. Xosé; o 4º o berce; o día de nadal ao neno Xesús e o anxo de Belén; e os días seguintes os outros pastores visitando a Xesús e os reis iniciando o camiño a Belén. 

VÍDEOS de 1º Advento–A: Mt 24, 37-44, Estade en vela.

-Estade en vela, debuxos: https://youtu.be/-ZPM4u29rSo
[bookmark: _Hlk214957956]-Mateo 24, 37 44, película: https://youtu.be/ZIcpM6CoT6c   https://youtu.be/rZ3hz1n-2nw  
-En vela, Verbo Divino 2010, reflexión: https://youtu.be/299OINvscNk
-Luces, Verbo Divino 2013, reflexión: https://youtu.be/Kw02xIEWLqc
[bookmark: _Hlk214957336]-A esperanza chega ás nosas vidas, Verbo Divino 2016, reflexión: https://youtu.be/1Q3Egnr4iVk
-Espera, Verbo Divino 2019, reflexión: https://youtu.be/SSAUQufi5yo
-Tempo de espera, Verbo Divino 2022, reflexión: https://youtu.be/9V-8et2PeWg
[bookmark: _Hlk214957685]-Estar atentos cambia vidas, Verbo Divino 2025, reflexión: https://youtu.be/_AS55o0CCRE
-Lecturas deste domingo con linguaxe de signos: https://youtu.be/rnp8pZI4LPs  https://youtu.be/Dz19uzQju_I  https://youtu.be/rBV2UKjgddc
-Así que prepárense, canción de Javier Brú:  https://youtu.be/LngWi1NqD-M
-Ven, Señor, non tardes máis, Gabaráin, canción: https://youtu.be/4PEa9GyFymg  

ADVENTO:

-S. Mateo para nenos, explicación:  https://youtu.be/LZs0B8uO18Y
-Advento, Fai latexar o corazón do mundo, reflexión:  https://youtu.be/PmDIBokJKcM
-Que é o Advento?, explicación, debuxos:  https://youtu.be/v4CgU0tn_fI
-Que é o Advento?, explicación, debuxos:  https://youtu.be/LY3ObN5EErc
-Explicación do Advento aos nenos: https://youtu.be/kpxtidmnJxk
-O Advento: https://youtu.be/YNJMsNakwkQ
-A coroa do Advento: https://youtu.be/CTwBEaLhb7w
 -Prepárate en Advento, canción:  https://youtu.be/hrubIhAu8ZQ
-Advento vén o Señor, canción de Ixcís, con xestos:  https://youtu.be/DdeXuXOH5ew    https://youtu.be/D-N7cY4Cq7Q
-Advento chegou, canción de Unai Quirós:  https://youtu.be/bCESJ4JPJ44
-Ven Señor non tardes máis, canción de Gabaráin:  https://youtu.be/4PEa9GyFymg
-Ven Señor non tardes, canción:  https://youtu.be/uMdlAeAfyfY&list=UUQL-txRIGWd2bOyA9B5KNdg
-Cancións de Advento, Moisés Alejandro Sáenz: https://youtu.be/KXQ9RCkDB3o

 Señor, anímasnos a vivir atentos, 
a velar para non malgastar a vida, 
a poñer atención en cada cousa, 
a envorcarnos no presente. 

Ti convídasnos á vida auténtica, 
sácasnos da apatía, 
entusiásmasnos co presente 
e lévasnos cara á plenitude. 

Ti, Señor, espértasnos, 
impídesnos sestear a vida, 
acomodarnos e vivir tranquilos 
sen construír un mundo mellor. 

Ti anímasnos a crear vida, 
a inventala constantemente, 
sen deixarnos arrastrar polos outros, 
e a optar polo teu modo 
e maneira de estar neste mundo. 

Señor, que deixemos as obras das tebras, 
e revistámonos de ti elixindo as obras da luz, 
que che abramos as portas para que veñas 
e así nos asolagues co teu amor e coa túa paz

